Lav et referat af nedenstående tekst:

Tekst:
Dansk Folkeparti og partiets spidskandidat, Morten Messerschmidt, vinder en overbevisende valgsejr ved søndagens valg til Europaparlamentet. Mere end hver fjerde vælger, som mødte op for at stemme, satte kryds ved DF, som dermed går frem fra to til fire mandater. Dansk Folkeparti bliver samtidig det suverænt største parti ved EU-valget med 26,6 procent af stemmerne. Venstre løb derimod ind i noget af en valglussing. Selvom partiet oprindeligt havde sat næsen op efter et bedre resultat end ved det seneste valg til EU-Parlamentet i 2009, så endte Venstre med at gå tilbage med 3,5 procentpoint. 16,7 procent af stemmerne til Venstre rækker blot til to mandater mod tre ved det seneste EU-valg. Også Socialdemokraterne og SF går tilbage med et enkelt mandat, og Socialdemokraterne dykker således ned til 19,1 procent af stemmerne. Valget til Europaparlamentet sikrer samtidig De Radikale et comeback til Europaparlamentet med et enkelt mandat.

Referat:
Dansk Folkeparti får fire mandater i Europaparlamentet og bliver Danmarks største parti ved EU-valget.